Diari Oficial de la Generalitat Valenciana


Sumari del DOGV 3910, del 04-01-2001 (2000/10551)

RESOLUCIÓ d'11 de desembre de 2000, de la Conselleria d'Economia, Hisenda i Ocupació, per la qual s'acorda la mutació demanial dels habitatges números 3 i 4 ubicats en el terreny de 2116,5 m² de superfície pertanyent al Parc de Maquinària d'Utiel (València) situat a la carretera nacional III, pk 268,100.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10418


Data del document
:   11-12-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Utiel
    * propietat immobiliària
    * cultura regional

RESOLUCIÓ d'11 de desembre de 2000, de la Conselleria d'Economia, Hisenda i Ocupació, per la qual s'acorda la mutació demanial dels habitatges números 3 i 4 ubicats en el terreny de 2116,5 m² de superfície pertanyent al Parc de Maquinària d'Utiel (València) situat a la carretera nacional III, pk 268,100. [2000/S10231]
  
Mitjançant Reial Decret 1.627/1984, d'1 d'agost, l'administració estatal va transferir a la Generalitat Valenciana en matèria de carreteres, entre altres immobles, el terreny de 2116,5 m² de superfície de forma rectangular sobre el qual existeixen 2 blocs de 6 habitatges per a peons caminers i cotxeres de maquinària lleugera pertanyents al Parc de Maquinària d'Utiel (València) situat en la carretera nacional III, pk 268,100 i que consten en l'Inventari General de Béns i Drets de la Generalitat Valenciana amb el número A02/46/249/0006 com a bé de domini públic de la Generalitat Valenciana, corresponent a la Conselleria d'Obres Públiques, Urbanisme i Transports l'exercici de les competències demanials inclosa la seua gestió i administració.
  
La Conselleria de Justícia i Administracions Públiques ha sol·licitat l'adscripció dels habitatges números 3 i 4 ubicats en l'immoble anteriorment assenyalat així com les cotxeres de maquinària lleugera existents en el terreny de 224,5 m² situat a l'esquerra entrant al referit parc, per a ser utilitzades per les brigades forestals.
  
La Conselleria d'Obres Públiques, Urbanisme i Transports ha sol·licitat que en una primera fase es procedisca a la desafectació dels habitatges esmentats amb la finalitat que s'adscriguen a la Conselleria de Justícia i Administracions Públiques, cosa que implica la seua mutació demanial.
  
Vistos els articles 70 i següents de la Llei 3/1986 de 24 d'octubre de Patrimoni de la Generalitat Valenciana.
  
De conformitat amb les facultats que m'atribueix l'article 71 del text legal esmentat, resolc:
  
Article 1
  
Accedir a la mutació demanial dels habitatges núm. 3 i 4 ubicats en el terreny de 2116,5 m² de superfície pertanyent al Parc de Maquinària d'Utiel (València) situat a la carretera nacional III, pk 268,100, que consta en l'Inventari General de Béns i Drets de la Generalitat Valenciana amb el número A02/46/249/0006 i que hauran de ser utilitzats per les Brigades Forestals, corresponent a la Conselleria de Justícia i Administracions Públiques l'exercici de les competències demanials sobre aquests inclosa la seua administració i conservació.
  
Article 2
  
Que les conselleries interessades designen representants perquè concórreguen amb el nomenat per la Direcció General de Patrimoni, per a formalitzar la corresponent acta en la qual es reflectisca el canvi de destinació de l'immoble objecte de la present mutació demanial.